b'\n_START_ARTICLE_\nFran Eller\n_START_SECTION_\n\xc5\xbdivljenjepis\n_START_PARAGRAPH_\nEller je leta 1899 kon\xc4\x8dal \xc5\xa1tudij prava na Dunaju. Kot finan\xc4\x8dni in dav\xc4\x8dni strokovnjak je slu\xc5\xbeboval na Dunaju in Sloveniji. V \xc5\xa1tudentskih letih je bil skupaj s I. Cankarjem, F. Govekarjem, O. \xc5\xbdupan\xc4\x8di\xc4\x8dem in drugimi \xc4\x8dlan novoustanovljenega Literarnega kljuba na Dunaju. Od leta 1920 do 1935 je bil predavatelj finan\xc4\x8dnega prava na Pravni fakulteti v Ljubljani.\n_START_SECTION_\nLiterarno delo\n_START_PARAGRAPH_\nEllerjeva prva pesem je iz\xc5\xa1la 1894 v Ljubljanskem zvonu. Kasneje je svoje pesmi objavljal v razli\xc4\x8dnih revijah tako v Sloveniji kot tudi na Dunaju. Edino pesni\xc5\xa1ko zbirko Koro\xc5\xa1ke pesmi je izdal 1947._NEWLINE_V Ellerjevi poeziji prevladuje domoljubno oziroma nacionalno \xc4\x8dustvo. V prete\xc5\xbeno realisti\xc4\x8dnih, redko impresionisti\xc4\x8dnih pesmih ter svobodnej\xc5\xa1ih sonetih izpoveduje bole\xc4\x8dino zaradi raznarodovanja koro\xc5\xa1kih Slovencev in kritiko njihove pasivnosti in uklonjivosti.'